
DR 31.3.2014 53 

 
Tuan Liew Chin Tong [Kluang]: Saya juga minta Kementerian Alam Sekitar 

supaya mengadakan Stesen Pengawasan Kualiti Air di Kluang dan bandar-bandar di Johor. 
Di Johor hanya empat bandar ada mempunyai Stesen Pengawasan Kualiti Udara, Kluang 
dikecualikan, tidak ada stesen sedemikian. Saya minta kerajaan mengadakan Stesen 
Pengawasan Kualiti Udara di Kluang dan bandar-bandar yang lain. 

Akhirnya, saya minta Kementerian Kerja Raya supaya mengadakan pemisah jalan 
atau road divider di Jalan Batu Pahat iaitu di kawasan Kluang dan kawasan Ayer Hitam. Ini 

saya telah minta kementerian untuk memberikan ulasan sejak tahun lepas tetapi belum 
dapat jawapan lagi. Kawasan atau Jalan Batu Pahat adalah salah satu jalan yang agak 
bahaya dan saya minta kerajaan memberikan perhatian. Terima kasih. 

Timbalan Yang di-Pertua [Dato' Haji Ismail bin Haji Mohamed Said]: Ya, Yang 

Berhormat Kuala Selangor. 

 

3.44 ptg. 

Dato' Haji Irmohizam bin Haji Ibrahim [Kuala Selangor]: Terima kasih Tuan 

Yang di-Pertua kerana memberikan saya peluang untuk terlibat dalam perbahasan Rang 
Undang-undang Perbekalan Tambahan pada petang ini. Tuan Yang di-Pertua, selaras 
dengan strategi kerajaan untuk melaksanakan GST yang sememangnya satu strategi yang 
berkesan untuk menyusun semula sistem percukaian di Malaysia untuk menjadikannya 
lebih komprehensif, efisien dan telus. 

Dalam usaha untuk menambah baik sistem percukaian negara, saya ingin 
mencadangkan kepada pihak kerajaan supaya fokus khusus diberikan kepada golongan 
generasi muda, terutama sekali belia dalam isu yang melibatkan percukaian secara umum. 
Pihak kerajaan yang amat prihatin menggariskan pelbagai pakej bantuan kepada pengguna 
untuk memastikan implementasi GST dilakukan secara berkesan dan tidak membebani 
rakyat.   

Sehubungan dengan itu saya ingin memberikan cadangan supaya kerajaan 
memberikan pengecualian cukai kepada syarikat-syarikat yang baru ditubuhkan oleh 
golongan belia yang baru menceburi bidang perniagaan. Dalam erti kata yang lain, 
cadangan saya adalah untuk meringankan beban yang dihadapi oleh golongan ini pada 
peringkat awal menjalankan perniagaan. Pengecualian cukai ini juga akan dapat 
mendorong mereka untuk terlibat dalam perniagaan. 

Ini dapat dilaksanakan untuk jangka masa dua hingga tiga tahun dari masa 
mereka menubuhkan syarikat dan memulakan perniagaan mereka. Supaya mereka 
mempunyai pendapatan boleh guna yang lebih banyak dan boleh digunakan untuk 
membiayai kos-kos lain yang wujud pada peringkat awal.  Justeru itu, jangka masa dua 
hingga tiga tahun akan memberikan satu jangka masa supaya mereka lebih stabil dari 
aspek pengurusan kewangan terutamanya. 

Tuan Yang di-Pertua, seterusnya saya ingin mengucapkan tahniah atas langkah 
kerajaan yang akan menyediakan 223,000 rumah dalam Ucapan Bajet 2014 Yang Amat 
Berhormat Perdana Menteri menerusi Jabatan Perumahan Negara, SPNB, PR1MA, 
syarikat swasta dan juga MyHome. Langkah ini sememangnya selaras dengan hasrat 
Perdana Menteri untuk menyediakan 1 juta rumah mampu milik sebelum 2018. Saya amat 
yakin pihak kerajaan akan dapat mencapai sasaran tersebut di mana lebih banyak rakyat 
Malaysia yang akan memiliki rumah dalam tempoh masa 4 tahun yang akan datang. 

Sehubungan dengan itu, saya ingin mencadangkan dua inisiatif yang dapat 
dipertimbangkan oleh pihak kerajaan, terutamanya dalam membantu golongan belia dan 
generasi muda dalam isu berkaitan dengan perumahan. Realiti pada hari ini ialah 
kebanyakan belia termasuk graduan yang baru memasuki pasaran kerja tidak mampu untuk 
membeli rumah kerana menghadapi kekangan mendapatkan pinjaman perumahan dan 
sebagainya.   

Lantas kebanyakan golongan belia menyewa rumah sekurang-kurangnya lima 
tahun sehingga pendapatan mereka menjadi lebih stabil atau sehingga mereka layak 
diberikan pinjaman perumahan.  Hal ini agak mendukacitakan kerana sekiranya mempunyai 
akses kepada pinjaman perumahan pada peringkat awal, mereka dapat membayar 
sejumlah wang yang digunakan untuk membayar sewa, untuk membayar balik pinjaman 
perumahan. Di mana dalam jangka masa panjang mereka akan memiliki rumah tersebut 
yang juga akan menjadi satu aset pada mereka. 



Tuan Liew Chin Tong [Kluang]: Saya juga minta Kementerian Alam Sekitar supaya mengadakan Stesen Pengawasan Kualiti Air di Kluang dan bandar-bandar di Johor. Di Johor hanya empat bandar ada mempunyai Stesen Pengawasan Kualiti Udara, Kluang dikecualikan, tidak ada stesen sedemikian. Saya minta kerajaan mengadakan Stesen Pengawasan Kualiti Udara di Kluang dan bandar-bandar yang lain. Akhirnya, saya minta Kementerian Kerja Raya supaya mengadakan pemisah jalan atau road divider di Jalan Batu Pahat iaitu di kawasan Kluang dan kawasan Ayer Hitam. Ini saya telah minta kementerian untuk memberikan ulasan sejak tahun lepas tetapi belum dapat jawapan lagi. Kawasan atau Jalan Batu Pahat adalah salah satu jalan yang agak bahaya dan saya minta kerajaan memberikan perhatian. Terima kasih. Timbalan Yang di-Pertua [Dato' Haji Ismail bin Haji Mohamed Said]: Ya, Yang Berhormat Kuala Selangor. 3.44 ptg. Dato' Haji Irmohizam bin Haji Ibrahim [Kuala Selangor]: Terima kasih Tuan Yang di-Pertua kerana memberikan saya peluang untuk terlibat dalam perbahasan Rang Undang-undang Perbekalan Tambahan pada petang ini. Tuan Yang di-Pertua, selaras dengan strategi kerajaan untuk melaksanakan GST yang sememangnya satu strategi yang berkesan untuk menyusun semula sistem percukaian di Malaysia untuk menjadikannya lebih komprehensif, efisien dan telus. Dalam usaha untuk menambah baik sistem percukaian negara, saya ingin mencadangkan kepada pihak kerajaan supaya fokus khusus diberikan kepada golongan generasi muda, terutama sekali belia dalam isu yang melibatkan percukaian secara umum. Pihak kerajaan yang amat prihatin menggariskan pelbagai pakej bantuan kepada pengguna untuk memastikan implementasi GST dilakukan secara berkesan dan tidak membebani rakyat. Sehubungan dengan itu saya ingin memberikan cadangan supaya kerajaan memberikan pengecualian cukai kepada syarikat-syarikat yang baru ditubuhkan oleh golongan belia yang baru menceburi bidang perniagaan. Dalam erti kata yang lain, cadangan saya adalah untuk meringankan beban yang dihadapi oleh golongan ini pada peringkat awal menjalankan perniagaan. Pengecualian cukai ini juga akan dapat mendorong mereka untuk terlibat dalam perniagaan. Ini dapat dilaksanakan untuk jangka masa dua hingga tiga tahun dari masa mereka menubuhkan syarikat dan memulakan perniagaan mereka. Supaya mereka mempunyai pendapatan boleh guna yang lebih banyak dan boleh digunakan untuk membiayai kos-kos lain yang wujud pada peringkat awal. Justeru itu, jangka masa dua hingga tiga tahun akan memberikan satu jangka masa supaya mereka lebih stabil dari aspek pengurusan kewangan terutamanya. Tuan Yang di-Pertua, seterusnya saya ingin mengucapkan tahniah atas langkah kerajaan yang akan menyediakan 223,000 rumah dalam Ucapan Bajet 2014 Yang Amat Berhormat Perdana Menteri menerusi Jabatan Perumahan Negara, SPNB, PR1MA, syarikat swasta dan juga MyHome. Langkah ini sememangnya selaras dengan hasrat Perdana Menteri untuk menyediakan 1 juta rumah mampu milik sebelum 2018. Saya amat yakin pihak kerajaan akan dapat mencapai sasaran tersebut di mana lebih banyak rakyat Malaysia yang akan memiliki rumah dalam tempoh masa 4 tahun yang akan datang. Sehubungan dengan itu, saya ingin mencadangkan dua inisiatif yang dapat dipertimbangkan oleh pihak kerajaan, terutamanya dalam membantu golongan belia dan generasi muda dalam isu berkaitan dengan perumahan. Realiti pada hari ini ialah kebanyakan belia termasuk graduan yang baru memasuki pasaran kerja tidak mampu untuk membeli rumah kerana menghadapi kekangan mendapatkan pinjaman perumahan dan sebagainya. Lantas kebanyakan golongan belia menyewa rumah sekurang-kurangnya lima tahun sehingga pendapatan mereka menjadi lebih stabil atau sehingga mereka layak diberikan pinjaman perumahan. Hal ini agak mendukacitakan kerana sekiranya mempunyai akses kepada pinjaman perumahan pada peringkat awal, mereka dapat membayar sejumlah wang yang digunakan untuk membayar sewa, untuk membayar balik pinjaman perumahan. Di mana dalam jangka masa panjang mereka akan memiliki rumah tersebut yang juga akan menjadi satu aset pada mereka.